Kalle Kustaa Lappalainen

Kaarlo "Kalle" Kustaa Lappalainen (30. syyskuuta 1877 – 9. toukokuuta 1965) oli suomalainen ampuja ja olympiamitalisti.

Lappalainen saavutti kaksi mitalia Antwerpenin 1920 kesäolympialaisissa. Hopeaa hän sai hirviammunnan kertalaukausten joukkuekilpailussa ja pronssia sotilaskivääriammunnan joukkuekilpailussa (300 metriä, makuu). Hän osallistui myös muihin ampumalajeihin Antwerpenissä mutta ei saavuttanut niissä mitaleita.

Suomen mestaruuden Lappalainen voitti hirviammunnan kertalaukauksilla 1920 ja vapaakiväärin 3 × 30 laukauksella 1921 pistein 709. Hän toimi Suomen Ampujainliiton johtokunnassa.

Lähteet

Suomalaiset ampujat
Suomalaiset olympiamitalistit
Vuonna 1877 syntyneet
Vuonna 1965 kuolleet